Die duur Britse publikasie lok my nader. Nog n mooi gesiggie wat vir verveelde kli�nte ogies maak? Terwyl ek na sy profiel staar, dink ek skielik aan n Cussons-gedig: Hoe sal ek jou ooit ken? / Jy is te mooi, jy is te behep, / jy klewe aan my kyker vas, / ontwykende, wyderende ster.
Ek probeer om Stef uit my gestel te kry. As ywerige student van die Afrikaanse letterkunde vind ek troos in my boeke en gesprekke oor die literatuur. Hierdie simposium het ook net op die regte tyd gekom. Die ontsyfering van die Maria/Marie-figuur in Sy kom met die sekelmaan en die rol van Jungiaanse sielkunde in Sewe dae by die Silbersteins bied genoeg stof tot nadenke. Stef kom maak hom gereeld tuis in die middel van n akademiese bepeinsing. Soms is hy die held en soms die harlekyn. Hy sal maar altyd n argetipe bly. Ons het elkeen ons stories. Stories van ontmaagding, vakuums, ontwykende vaders en terminale lovers. Dit is soms die enigste troos. Die troos dat my storie net sowel n ander sn kon wees.
Ek probeer sy hemp uittrek. Ek dink ek moet jou liewers huis toe vat, suggereer hy in sy mooiste Sondagskoolstem. Ek hoop nie ek het iets gedoen wat jou ongemaklik laat voel nie, antwoord ek. Nee, dit is net dat ek graag saam met jou wil wakker word. Ek val vir die naasbeste een in die boek.
Daardie aand sou ons gestalte gee aan simbiose. Ek was die perfekte speelding en hy die oorywerige kind.
Ek het lank gedink oor hoe ek die volgende vir jou moet s�. In die eerste plek wou ek jou nooit doelbewus seermaak nie. Jy moet tog nie dink dat ek jou net wou gebruik nie. My eks-lover van 10 jaar het gisteraand onverwags by my opgedaag en ges� dat hy weer wil probeer. Ek sal alles gee om hom weer terug te kry. Ek is op die oomblik in n emosionele gemors. Hoop jy verstaan.
Ek worstel deur die dag se lesings. Ek is so dors. Die middag gaan stap ek langs die see. Dit is wonderlik om hierdie swanger vrou te aanskou. Haar water wat aanhoudend breek en sy wat nie n flenter omgee nie. Die skuim is ysig onder my voetsole, sodat ek naderhand teen die water resies begin hardloop. Sommige branders vorm minire�nbo� teen die lig. Sal ek my ook beroep op dit wat veronderstel is om gays oor die ganse aardbol saam te snoer? Waar is my potjie goud?